
Tisztelt Képviselő-testület!
Magyarország helyi önkormányzatairól szóló 2011. évi CLXXXIX. törvény (a továbbiakban: Mötv) 39.§ (1) bekezdése alapján az önkormányzati képviselő megválasztásától, majd ezt követően minden év január 1-jétől számított 30 napon belül vagyonnyilatkozatot köteles tenni. Az önkormányzati képviselő saját vagyonnyilatkozatához köteles csatolni a vele közös háztartásban élő házas- vagy élettársának, valamint gyermekének (hozzátartozó) a törvény melléklete szerinti vagyonnyilatkozatát.
A Mötv. 39.§ (2) bekezdése szerint a vagyonnyilatkozat tételének elmulasztása esetén - annak benyújtásáig - az önkormányzati képviselő e tisztségéből fakadó jogait nem gyakorolhatja, tiszteletdíjat, természetbeni juttatást, költségtérítést nem kaphat.

Mindszentkálla Község Önkormányzata Képviselő – testületének a képviselő-testület szervezeti és működési szabályzatáról szóló 13/2013. (X.1.) önkormányzati rendelete 4. § (2) bekezdése alapján az Ügyrendi Bizottság feladata a Képviselő-testület tagjai által tett vagyonnyilatkozatok nyilvántartása, ellenőrzése, kezelése őrzése és vizsgálata. 

Az önkormányzati képviselő vagyonnyilatkozata nyilvános. Az önkormányzati képviselő és hozzátartozója tárgyévben tett vagyonnyilatkozatának benyújtását követően, az előző évre vonatkozó vagyonnyilatkozatukat a Bizottság a képviselőnek visszaadja. Az önkormányzati képviselő hozzátartozójának vagyonnyilatkozata nem nyilvános, abba csak a Bizottság tagjai tekinthetnek be ellenőrzés céljából. 

A Bizottság megállapította, hogy a vagyonnyilatkozat-tételi kötelezettségnek valamennyi képviselő határidőben eleget tett. 

A képviselő-testület tagjainak vagyonnyilatkozat tételi kötelezettségének teljesítéséről szóló beszámoló elfogadásáról

Mindszentkálla Község Önkormányzata Képviselő-testülete az Ügyrendi  Bizottság beszámolóját a képviselők 2026 évre vonatkozó vagyonnyilatkozat-tételi kötelezettségének teljesítéséről elfogadja. 




